mteb/NusaParagraphTopicClassification huggingface dataset:
Hari ini Doel balik ke rumah Enyak nyang metu bae. Perutnye keroncongan selama jalan pulang. Pas udeh sampe rumah Enyak, Doel liat Enyak lagi masak ikan. Doel penasaran terus nanye ke Enyak, "Ape, tuh, Nyak?" Terus kata Enyak, "Pecak lele ini namenye, Doel." Doel iye-iye bae. Enyak yang demen bangat ame pecak ikan lele langsung nyerocos ke Doel soal makanan khas Betawi itu. Kate Enyak, bahan utamanye dari bumbu cabe ame bumbu rempah. Ini pecak sebenernye bisa pake ikan laen, kagak cuma lele. Biasanye ikan gurame, kalo kate Enyak. Ikannye juge bisa digoreng atau kagak diobong. Dimakannye pake lalapan ame sambel. "Sedep bener," kate Enyak bari nyiapin piring. Doel bantu-bantu, abis ntu makan bedua ame Enyak. "Leker, Nyak. Besok-besok bikin lagi, ye," kata Doel bari nyengir. Balik ke rumah Enyak emang bikin girang!
Menjadi wirausahawan berarti mampu selalu memikirkan selangkah lebih maju untuk melihat peluang atau situasi di masa depan. Misalnye, mencari peluang untuk membangun bisnis yang lebih sukses di masa depan. Orang yang visioner menjadikan kekurangan, dan kesalahan masa lalu sebagai pelajaran, dan kagak terlalu banyak mengingat kekurangan, dan kegagalan tersebut. Selain ntu harus selalu bisa berpikir positif, jika ingin berwirausaha juga harus memiliki sikap percaya diri. Yakinlah bahwa bisnis kite sendiri bakalannye dapat berhasil. Ntu juga dapat mendukung pekerjaan yang sedang berjalan sehingga kite lebih termotivasi untuk mencapai kesuksesan bisnis yang dimungkinkan dalam dunia bisnis. Keyakinan akan kemampuan diri sendiri tanpa kesombongan, dan ketidaktahuan juga termasuk rasa percaya diri dan semangat juang yang tinggi. Menjadi pengusaha juga berarti kite dapat memandu setiap hasil yang dicapai. Hal ntu penting karena dalam dunia bisnis akan selalu ada kendala yang bisa membuat kite menyerah. Ntu juga melibatkan keinginan yang kuat untuk mencapai hasil maksimal dari semua upaya yang dilakukan.
Dalam upaya kite untuk memperdalamnye ntu pemahaman agama, maka perlu dilakukannye secara konsisten atau istiqomah. Setidaknye sekali dalam sepekan baik mendatangi majlis pengajian secara langsung atau mengikuti kajian secara online. Atau untuk bapak-bapak atau laki-laki setiap shalat Jumat perlu dijadikan sebagai momentum untuk memaksimalkannye mendapatkannye ntu ilmu, karena seorang suami pengetahuan ilmunye lebih banyak karena untuk mendidik ke istri, dan anak-anaknye, dan bekali ilmu dari sebelum menikah sehingga pas udeh nikah udeh bisa ngamalin tahap demi tahap. Harapannye dengan ilmu yang sudah didapat, jangan hanya terhenti bagi diri sendiri aje. Minimal, sampaikan kepada keluarganye kite, misalkan di malam hari seusai pulang kerja berdiskusi dan saling bertukar pikiran atas ilmu yang didapat dengan keluarga. Menuntut ilmu wajib selama kita masih idup, sehat, dan kaga ada batesan umurnye, tapi kalo di rasa susah ke mesjid kita bisa denger liat hp, tv atau bahkan radio, banyak cara yang bisa di tempuh. Seperti ada hadist yang begitu indah untuk ajakkan menuntut ilmu, ya ntu "Jika kalian melewati taman syurga maka berhentilah. Mereka bertanya,”Apakah taman syurga itu?” Beliau menjawab,”Halaqoh dzikir (majelis Ilmu).” (Riwayat At-Tirmidzi).
Kukusan adalah pêrabotan dapur tradisional bêrbêntuk kêrucut nyang dikêjè dari anyaman bambu. Anyaman kukusan kagak dikêjè rapêt, tapi adè sêdikit ronggè-ronggè kêcit supayè hawa panas bisè liwat. Kukusan biasè dipakè amè orang dulu buat nanêk nasi. Kukusan jugè kagak tibang dipakè buat nanêk nasi, tapi bisè buat ngolah masakan laènnyè. Biasènyè, kukusan bakal ditaro di atas langsêng bêrisi aèr ngêdidih. Langsêng êni sêbagè wadèh aèr nyang bakal dipanasin. Jadi, posisinyè langsêng di bawèh, kukusan di atasnyè. Kukusan biasè digunèin makè tungku amè kayu bakar. Pêmakèan kukusan buat masak sêlaèn karna biayènyè lêbih hèmat, jugè ngêjè aromè amè rasè masakan jadi lêbih sêdêp.
Umat Hindu ngêlakuin sêrangkèan upacarè sêbêlon Nyêpi, salèh atunyè adalah upacarè ngêrupuk nyang dilakuin sêari sêbêlon Nyepi. Ngêrupuk mêrupakan upacarè nyang dilakuin buat ngusir Bhuta Kala atau kêjahatan nyang dilakuin sore ari (sandhyakala) sêtêlèh upacarè mecaru. Upacarè ngêrupuk dilakuin dêngan carè nyêbar nasi tawur di pêkarangan rumèh, ngoborin rumèh, amè gêtok bendè-bêndè apè ajè buat nyiptèin suarè ramè. Tujuannyè buat ngusir Bhuta Kala dari lingkungan sêkitar. Khusus di Bali, upacarè ngêrupuk biasènyè dimêriahin amè pawèi ogoh-ogoh. Pêrsiapan pawèi biasènyè udèh dimulè sêjak sorè dan pawèi bakal bêrlangsung ampè ngêjêlang têngèh malêm. Ogoh-ogoh diarak dêngan ngêbawè obor keliling dèsa amè kotè, têrus dibakar. Êni bêrtujuan buat ngalahin atau ngêgêtak Bhuta Kala dari pulo.
Kue manis nyang punye bentuk bulet-bulet kecit dilapisin gula karamel eni namenye gemblong. Jajanan kue tradisional eni banyak dijualin di pasar-pasar ama di tempat jajanan kue-kue di pinggir jalan di sekitaran Bekasi, Bogor, ama Jakarte. Kue gemblong di belah dalemnye dibikin dari campuran kelape ama ketan. Rase gemblong nyang manis legit bikin orang jadi demen ama eni kue. Buat belah luarnye ade lapisan gula nyang dibikin dari gula pasir, gula merah, ama daon pandan. Semue bahan entu dimasak barengan ampe ngeguleg ama jadi kentel. Kalo udeh gitu tinggal masukin gemblongnye. Aduk rate ampe semue lapis nutupin gemblongnye. Trus diemin ampe ntu lapisan gulanye kering.
Pengen pegi jauh-jauh kayak ke Papua gitu, tapi gara-gara biayanya gede banget, jadi belom bisa. Kali ini, kita cobain bikin makanan yang dari Papua aja dulu. Nama makanannya Papeda Tuna Kuah Kuning Papua. Awal-awalnya kita siapin bahan papedanya dulu. Kita siapin sagu seperapat ama aer mendidih setengah leter. Aer yang udah mendidih itu dimasukkin sagunya, terus aduk-aduk. Kalo warna sagunya udah bening, artinya udah mateng. Buat kuah tuna kuningnya, pertama kita bikin bumbu alusnya dulu. Ada kunyit, bawang merah, bawang putih, kemiri, tumbar, cabe merah. Kalo bumbunya udah jadi, kita bikin kuah kuning tunanya. Pertama, tuna setengah kilo difilet, kemangi, tomat, tomat, satu leter aer, garem ama gula seadanya, ama pake mecin kalo mau tambah sedep. Bumbu yang alus tadi ditumis, taroin. Kalo udah wangi, taroin aer. Kalo aernya udah mendidih, masukkin ikan tuna yang sebelomnya diiris. Terus taroin daon kemangi, ama tomat. Kalo udah mateng, siap dimakan bareng ama papedanya.
Olahraga yang disukai, dan mampu dilakukan bocah SD usia 8-9 tahun udeh mulai bisa yang berat-berat, seperti ; Lari yang udeh lebih terarah, kagak mencong-mencong. Bermain bola seperti sepak bola, bola basket, bola voli. Bulu tangkis untuk melatih fokus dan ketangkasannye. Pada usia ini, fokuslah untuk melatih anak melakukan teknik dan gerakan yang tepat. Pemberian instruksi yang terlalu rumit mungkin masih mampu dicerna anak usia 8-9 tahun secara optimal. Tetapi kalo si anak suka, gapape juga. Anak membutuhkan petunjuk yang singkat, jelas, dan sedikit demi sedikit. Olahraga yang membutuhkan strategi khusus masih sulit diserap si kecil sehingga justru akan membuatnye bingung. Meski begitu, kemampuan koordinasi tangan dan mata anak mulai meningkat. Sesuaikan juga dengan kemampuan motorik anak yang sedang berkembang di usia ini.
Ketoprak merupakan salah satu dari sekian bejibunnye ganyeman kesukaan aye, dan masyarakat lainnye. Ganyeman ketoprak ntu berbahan dasar dari ketupat, ditambah toge, tahu, bihun, dan timun kadang ada juga pake telor dadar, bejibun kan tuh satu piringnye, dikasih bumbu kacang yang diulek bareng bawang putih dan cabe rawit jadi makin sedep dah ntu ganyeman, bikin yang ngegaresnye lupa diri kalo ngegaresin ntu ganyeman. Ntu ganyeman bejibun dijual di kota Jakarta, tetapi digerobaknye ntu ganyeman tulisannye asalnye dari Cirebon. Ajaibnye lagi ntu ganyeman kalo di Cirebon jarang ditemuin, dan rasanye kurang ajib gitu dah. Sampe detik ini ntu ganyeman masih jadi tanda tanya besar karena entah darimana berasalnye, untuk warga betawi meyakini kalo itu berasal dari kota Jakarta, tetapi banyak yang mendebat kalo itu berasal dari Cirebon. Terlepas dari itu semuanye, intinya ini ganyeman enak bet dah jadi wajib bener digares, ajibnye lagi ntu ganyeman bisa digares pagi atau siang atau sore atau malem, dan ntu ganyeman didemenin dan dijadiin gacoan buat lauk oleh semua kalangan umur.
Nah hal penting nyang belon banyak orang tau kalo ngunjungin tempat sekarang tuh wajib daftar-daftar dulu, nah kebeneran kan negara kite tuh baru sembuh dari wabah jadi ada baiknya juga jumlah pengunjung di suatu tempat tuh dibatesin. Buat nyang pengen rekreasi ke Tebet Eco Park kite mesti daftar jadwal kunjungan lewat applikasi tuh nyang namanye Jaki, buat nyang kaga tau apa itu Jaki ini aye kasih tau kalo Jaki itu applikasi resmi dari Pemerintah Provinsi DKI Jakarta untuk melayani masyarakat. Jadwal kunjungan taman ini tuh dibuka setiap hari tapi pake dua sesi, sesi pertama jam 7-11 pagi, sesi dua jam 1-5 sore. Pengunjung nyang dateng juga dibatesin, buat seni ampe jumat 4000 pengunjung kalo sabtu ampe minggu 5000 pengunjung. Walaupun kita liat sedikit repot, tapi aturan nyang dibuat pasti buat kepentingan pengunjung juga kok.
Bagi pencinta ganyeman pastinye udeh ga asing lagi denger ganyeman yang namanye batagor. Ganyeman ntu asalnye dari Jawa Barat, khusunye Bandung. Batagor ntu sendiri adalah ganyeman yang isinye, bakso goreng, tahu goreng, dan pangsit goreng dengan dibeberin saos kacang yang gurih, lezat dan pastinye ajib menggugah selera. Beberapa pendapat menyebutnye jika batagor adalah ganyeman yang secara ga sengaja dibuat oleh perantau asal Jawa Tengah, namanye ntu kang Isan sekitar tahun 1973 yang pada saat tempo ntu merantau di Bandung, Jawa Barat. Kang Isan awalnye penjual tahu bakso kukus keliling di daerah tempat tinggalnya di Bandung tepatnya di seputaran Jalan Kopo. Sayangnye ntu tahu kurang laku, akhirnye die coba iseng goreng dijual malah laku, maka dari ntu die namanye tercipta ntu ganyeman batagor baso tahu goreng, meskipun sekarang yang pade jualan ntu ganyeman disempilin pangsit goreng, dan juga siomay. Semua kalangan demen sama ntu ganyeman, harganye murah, dan rasanye yang sedep bikin yang pade ganyem maunye ngegares terus tanpa sadar.
Perjalan cerita aye untuk dapet codet nyang pas belum berenti sampe di sini, teryata codet tuh ada banyak jenisnye juga ye. Bahan-bahan yang digunain buat bikin codet tuh macem-macem, ade nyang dari silikon, ade nyang dari kayu, dari stainless steel, ade juga nyang dari logam. Nyaranye buat milih alat dapur tuh kaga boleh sembarangan, mesti diliat dulu dari mane asal usul buatnye. Nah aye keinget tuh sempet beli pan codet nyang dari bahannye plastik, pas dipake masak trus kena panas masa pada meleleh. Menurut food and drug administration di Amerika, alat dapur dari plastik ntuh ade kandungan zat kimia karna udeh kena panas pas lagi masak. Zat kimia nyang ntu teryate berbahaya buat tubuh, bisa nimbulin penyakit kronis contohnye bisa keracunan, osteoporosis, nah kalo lama-kelamaan bisa nimbulin penyakit kanker.
Hotèl amè motèl samè-samè têmpat pênginêpan, tapi taukah êlu bèdanyè? Hotèl bêrasal dari bahasè Prancis, yakni têmpat nyang disèwain sêbagè têmpat buat nginêp amè têmpat madang orang nyang lagi dalêm pêrjalanan. Motèl adalah gabungan katè 'mobil' amè 'hotèl' (adè jugè nyang bilang gabungan 'motor' amè 'hotèl'). Katè 'motèl' bêrasal dari lokasinyè nyang biasè bêradè di dêkêt jalan rayè. Hotèl padè umumnyè nyèdièin bêjibun pangkèng dan bêradè di gêdong nyang lêga, sêdêngkan motèl tibang nyêdièin têmpat nginêp amè têmpat parkir. Pasilitas di hotèl lêbih lêngkêp dari motèl, puguhnyè hargè nginêp di hotèl lêbih mahal dari motèl. Jumlah pêgawè hotèl jugè lêbih lêngkêp dari bêrbagè dipisi dibanding motèl nyang biasènyè tibang adè rèsèpsionis amè pégawè kêrêsikan.
Sebenernye cerita rumah tangga nyang harusnye jadi model buat rumah tangga aye ke depan itu kaga ada indah-indahnye. Ada aje hal nyang bikin aye ngerasa harus gimana si mestinye rumah tangga tuh. Jujur aje nih ye kaga ade tuh dalem keluarga nyang harusnye kaga ragu buat ngungkapin rasa sayang. Boro ngucapin sayang, kalo ade nyang ulang tahun juga kaga ada nyang tau. Dari situ kaga ngarti tuh ye ngeluapin perasaan, udeh idup aye mah datar aje. Malahan orang nyebut aye tuh jutek karna kaga ade ramah-ramahnye. Abis terlalu pusing mikirin hubungan pasangan orang tua tuh kaga ade harmonis-harmonisnye dah tuh.
Elu punya pengalaman liburan yang berkesan? Sama temen atau keluarga? Aye punya pengalaman liburan berkesan bareng enyak aye pas aye udeh lulus kuliah. Mungkin buat beberape orang biasa aje, tapi aye ngerasa liburan aye satu enih berkesan. Nah setelah lulus kuliah, aye liburan dulu bareng enyak aye. Nah selama liburan entu, kite nonton bareng. kite maraton serial Korea. Kagak cuma entu aje, kite pun juga jalan-jalan kulineran di tempat sekitar. Kite juga cari kafe yang bagus pemandangannye. Nah liburan berdua bareng enyak aye jadi salah satu liburan berkesannye aye. Soalnye entu bener-bener waktunye aye abisn buat seneng-seneng dan Cuma berduaan sama enyak aye. Enyak aye pun nurutin banyak kemauannye aye.
Alat musik tanjidor ntu merupakan alat musik khas Betawi yang udeh popular sampai zaman sekarang. Alat ntu awalnye dimainkannye oleh budak-budak Belanda yang ada di Batavia. Tanjidor sebagai alat musik yang dimainkannye oleh kelompok. Orkes Tanjidor berkembang pada tahun abad ke-19 ketika perkumpulannye ntu kaum Betawi lahir. Seperti gambang kromong, tanjidor terdiri dari berbagai alat musik. Ada alat musik pukul seperti tamburm alat musik tiup seperti tombon, tenor, piston, dan clarinet. Tanjidor dimainkannye bersama-sama dengan lagu daerah seperti Jali-Jali. Kesenian musik ini dimainkannye ketika acara khitanan, pernikahan, memperingati Kemerdekaan Indonesia dan tahun baru. Orkes Tanjidor biasanye dimainkannye sambil berjalan mengelilingi lingkungan rumahnye.
Tapi kehidupan aye tuh berubah setelah aye SMA, aye bisa nyalurin bakat lewat ekskul futsal. Kebeneran saat itu udeh ada tuh ekskulnye. Aye bisa tunjukin kemampuan aye, dan teryata orang-orang pada muji. Gara-gara pujian itu percaya diri aye balik, trus nyang tadinye aye orang malu-malu sekarang lebih pede buat tampil di depan banyak orang. Walaupun awal-awal aye suka gemeteran karna diliatin banyak orang, tapi lama-lama kebiasa. Setelah percaya diri balik, aye juga mau eksplorasi diri sendiri, trus bisa temenan ama banyak orang. Bertemen ama ornag baru juga aye bisa adaptasi, emang dasyat banget dah perubahannye. Selaen itu, aye juga jadi berani buat nyoba hal-hal baru supaya idup tuh kaga monoton.
Barusan kita udah ngomongin nonton olahraga langsung di lapangan. Biar pas, sekarang kita omongin juga gimana nonton pertandingan olahraga dari tipi. Nonton olahraga dari tipi juga kadang lebih enak dibanding nonton langsung. Kayak nonton balapan motor yang jalanannya liku-liku, kalo kita nonton langsung yang keliatan cuma sekelebat aja, abis itu ngilang lagi motornya. Kalo nonton dari tipi, kita bisa liat jalanan balapannya dari jauh yang udah disenter kamera. Motor-motor balapan juga banyak yang bisa kita liat, kagak cuma sekelebat aja. Apalagi sekarang udah banyak tipi dijital yang muncul. Nah, kita bisa pilih tipi-tipi yang pas buat ditonton. Biar mata kita enak nontonin olahraganya. Ada tipi yang terang banget ampe silo bikin mata jadi perih, tapi ada juga tipi yang warnanya adem. Jadi, mata kita nyaman nontonnya. Enaknya nonton di rumah pake tipi, kita bisa nontonnya sembari rebahan. Ini pas banget buat orang-orang yang lebih demen ngedekem di rumah.
Senjata tradisional ape aje yang elu tau? Elu tau Keris kagak? Keris entu senjata tradisional dari Bali. Katenye, masyarakat Bali entu make senjata tradisional keris buat ngebela diri dan wakilin orang buat hadirin undangan pernikahan. Selaen entu, mereka ade kepercayaan kalo keris bisa nyembuhin orang dari gigitan binatang berbisa dengan cara merendam keris di dalam air. Ukiran keris Bali bermacam-macam. Ada yang mempunyai bentuk patung dewa, patung pedanda, penari, raksasa, kepala kuda, dan sebagainya. Gagang keris dibikinnye dari kayu, tapi ade juga yang dihias permata. Biasanye pegangan keris agak gede dan panjang. Nah entu die tentang senjata tradisional yang namenye Keris.
Syahi manis ntu jenis minuman nyang jadi kedemenan banyak orang. Selaen rasanye nyang kaga tawar dimulut, syahi manis juga gampang dibuat. Timbang nyampurin bubuk syahi ame gula, terus seduh ame air anget; syahi manis ude siap disajiin. Syahi anget juga punye mangpaat buat ngangetin badan, apelagi pas lagi udara lagi dingin. Syahi (make atawa kagak make gula) juga udah ngandung antioksidan, nyang bisa bantu nangkal radikal bebas di dalem tubuh. Cuman kalo keseringan nyahi bisa ningkatin risiko diabetes. Soalnye, satu gelas syahi biasanye makedua sendok makan gula nyang setara ame kurang lebih 13.5 gram. Bates ngonsumsi gula saban hari ntu nyang disaranin ame Kemenkes cuman 54 gram.
buat aye nyang idupnye udeh kebiasa di kota, kadang tuh suka ngayal kalo pengen hari tuanye di desa gitu dengan suasana nyang nyaman, damai, tenteram. Pengen suatu saat punya rumah di desa trus ngurusin hewan ternak ama hasil tani. Punya tanah tapi hasilnye di garap ama orang nanti kite tinggal nikmatin hasilnye. Kalo udeh tua mah mau ngapain lagi emang. Kalo di desa ka kite bisa fokus ama akhirat. Kalo di kota idup kayanye kejar-kejaran banget supaya dapet kualitas idup nyang dinilai orang bae. Nurutin begitu mah kaga bakal ada sudahnye pan. Kite terus ikut-ikutan bae kaga ada tenangnye gitu.
: Elu doyan seafood? Tau kagak, selaen enak, badogan satu entu juga banyak manfaatnye? Bahkan katanye seafood itu salah satu jenis badogan yang paling sehat di dunia karena banyak nutrisinye, kayak protein, vitamin D, dan asam lemak omega 3. Manfaat yang ade di seafood entu misalnye; banyak nutrisinye, nurunin resiko serangan jantung dan stroke, ngedukung perkembangan organ tubuh, dukung kesehatan otak, bantu cegah dan ngatasin depresi, banyak vitamin D, nurunin resiko penyakit autoimun, bantu cegah asma buat bocah, ngelindungin mata buat para lansia, dan bahkan bisa ningkatin kualitas tidur. Tuh kan, banyak bener manfaatnye! Bener-bener bagus deh ngbadog seafood! Jadi, seafood entu kagak cuma enak aje, tapi banyak bener manfaatnye!
Rencananye mah udeh mateng banget mau jalannye hari sabtu, tapi tiba-tiba pade kaga bisa karna katanye ada arisan kelurga di rumah Nyak. Mau kaga mau juga kan aye kaga bisa ikut mesti bantuin masak ama segala macemnye. Akhirnye jalan-jalannye diundur hari Minggu sore, kebeneran tuh pasti bisa bawa kue banyak karna abis bikin kue buat arisan. Nah akhirnye jadi juga tuh jalan ke Taman hari minggu, kite jalan dari siang karna biar nyampe sono kaga terlalu sore gitu. Nah sampenye di sono tuh aye bingung karna kaga tau disebelah mana tamannye, ya namanye juga ditengah kote pan kaga nyangka ada taman nyang segitu gedenye.
Olahragè amat baèk dalêm ngêjagè kêbugêran ama kêsèhatan awak, têrmasup buat bocah amè orang tue, bahkan mangkin dini sêsêorang kênal olahragè, diè bakal mangkin tuman ngêlakuinnyè wayah dêwasè nanti. Kagak adè istilèh kêbangêtan gancang buat ngênalin aktipitas pisik padè bocah-bocah. Pênêlitian gè ngunjukin bahwa hubungan antarè aktipitas pisik ama kognisi udèh dimulè padè awal orok. Têrus sêiring bêjalannyè waktu, pêrkêmbangan masing-masing aktipitas bakal ngêdorong pêrkêmbangan kêmampuan laènnyè. Pêrkêmbangan awal gêrakan motorik kasar bêrbarêngan amè pêratian dasar, têrus ngêrangkak sêrtè bêjalan kêhubung amè carè pikir adaptip amè plèksibêl. Dari mulè batita, bocah udèh bisè dikênalin amè olahragè. Puguh ajè, kudu dipilihin jênis olahragè nyang sêsuè amè kêmampuannyè ajè.
Masa bocah itu masa yang paling nyenengin banget. Banyak banget kenangan di waktu ini. Apalagi waktu maennya yang paling banyak. Maenan waktu kecil banyak ngandelin gerakan badan. Kagak jadi masalah kalo di waktu ini kita braga-brigi ama banyak kedekeran. Orangtua malahan demen banget kalo kita banyak di luar rumah, kagak kelamaan ngedekem aja di dalem. Biarpun kadang kalo maen sering kelayapan jauh-jauh, yang penting bocah kudu bilang. Maenan yang banyak bikin badan kagak bisa diem ini bisa jadi olahraga buat bocah-bocah. Ini yang bikin bocah pas masih kecit itu pada aktif ama sehat-sehat aja, walopun bikin emak dikit-dikit ngomel lantaran pas pulang maen baju bocah pada dekil ama kumel.
Nabi Yunus termasuk salah satunye Nabi yang kisahnye diceritakannye berkali-kali dalam Al-Qur’an. Bahkan, namanye diabadikan menjadi salah satu surah. Allah menceritakan kisah Nabi Yunus sebanyak empat kali dalam kitab-Nya tersebut. Kisah Nabi Yunus juga dapat kita temukan pada Surah As-Saffat (37) ayat 139—148: “Dan sungguh, Yunus benar-benar termasuk salah seorang Rasul, (ingatlah) ketika dia lari, ke kapal yang penuh muatan, kemudian dia ikut diundi ternyata dia termasuk orang-orang yang kalah (dalam undian). Maka dia ditelan oleh ikan besar dalam keadaan tercela. Maka sekiranya dia tidak termasuk orang yang banyak berzikir (bertasbih) kepada Allah, niscaya dia akan tetap tinggal di perut (ikan itu) sampai hari kebangkitan. "Kemudian Kami lemparkan dia ke daratan yang tandus, sedang dia dalam keadaan sakit. Kemudian untuk dia Kami tumbuhkan sebatang pohon dari jenis labu. Dan Kami utus dia kepada seratus ribu (orang) atau lebih, sehingga mereka beriman, karena itu Kami anugerahkan kenikmatan hidup kepada mereka hingga waktu tertentu.”
Gurita adalah salah satu hewan yang hidupnye di terumbu karang. Ntu hewan memiliki 8 lengan (bukan tentakel) dengan alat pengisapnye berupa bulatan-bulatan cekung pada lengan yang digunakan untuk bergerak di dasar laut dan menangkap mangsanye yang bakal jadi ganyemannye. Lengan gurita merupakan struktur hidrostat muskuler yang hampir seluruhnya terdiri dari lapisan otot tanpa tulang atau tulang rangka luarnye. Gurita tidak memiliki cangkang sebagai pelindungnye di bagian luar seperti halnya Nautilus dan tidak memiliki cangkang dalam atau tulang seperti sotong dan cumi-cumi. Paruh adalah bagian terkeras dari tubuh gurita yang digunakannye sebagai rahang untuk membunuh mangsa dan menggigitnye menjadi bagian-bagian kecil. Gurita selain termasuk dalam kelompok seafood, bayinye gurita sering dijadiin ganyeman di sushi dan ganyeman jepang dijadiin isiannye takoyaki.
Ragam kuliner yang berasal dari Provinsi Sulawesi Selatan memiliki ragam keunikkan cita rasa yang menggugah selera ngegares kite. Berkat kekayaannye budaya dari empat etnik utama di Sulawesi Selatan yaitu Makassar, Bugis, Toraja, dan Mandar menghasilkannye perpaduan cita rasa yang khas. Bagi siapepun yang berkunjung ke sana, maka wajib mencicipi kuliner khas Sulawesi Selatan. Barobbo merupakan ganyeman khas Sulawesi Selatan yang dibuat dari jagung. Kagak lupa, dicampur dengan sayur-sayuran dan bahan lainnye. Bisa juga ditambahkannye irisan, ayam, ikan, udang, dan lainnye sesuai selera. Ganyeman ntu memiliki cita rasa yang ringan jika dibandingkannye dengan ganyeman khas Sulawesi Selatan lain yang mayoritas kaya bumbu dan terbuat dari daging.
Kira-kira pada tahun 2019, teman saya yang mengetahui kalau saya punya hobi jeprat jepret minta tolong ke saya untuk menemaninya nembeli kamera bekas untuk putrinya. Putri teman saya ini pada waktu itu hampir lulus SMA/SMU dan berencana ingin melanjutkan kuliah jurusan desain komunikasi visual (DKV). Berdasarkan hal tersebut, sebagai bapak yang baik, ia ingin melengkapi kebutuhan anaknya untuk sekolah nanti. Akan tetapi, teman saya ini memiliki kebiasaan dan keahlian membeli barang-barang bekas tapi menurutnya masih bagus atau yang rusak namun bisa diperbaiki lagi secara murah, karena membeli barang-barang yang nantinya mengalami penurunan nilai (seperti mobil, tv layar datar + sound theater, iPhone 7 Plus 128 GB, MacBook Air, dsb.) menurutnya adalah sebuah pemborosan. Maka untuk kamerapun, teman saya juga ingin mencari kamera bekas yang masih dalam kondisi mulus. Ia menggunakan aplikasi O*x untuk mencari kamera yang ia inginkan, membuat kontak dengan si penjual, negosiasi harga via telepon, lalu membuat janji temu. Demi keamanan kedua belah pihak, maka pertemuan diputuskan untuk dilakukan pada siang hari, di tempat ramai. Jadi kami bertemu di Keude Kupie (tempat ngopi-ngopi a la Aceh).